Colegiul Național ,,Petru Rareș” Beclean vă invită să participați la **CONCURSUL DE EDUCAȚIE ANTREPRENORIALĂ „IA ATITUDINE!”,**activitatea principală a **Concursului național de științe ,,IA ATITUDINE!” ediția a X-a**, proiect aprobat conform OMEC nr. 3026/14.01.2025, **Anexa 1 – Lista proiectelor  de educație extrașcolară naționale și internaționale care se desfășoară în România în anul școlar 2024 - 2025, finanțate** de Ministerului Educației și Cercetării, **poziția 103**.

**Secțiunile concursului** sunt:

1. **Târgul național al firmelor de exercițiu: ,,ELEVII DE AZI, ANTREPRENORII DE MÂINE”**
2. **Sesiunea de comunicări științifice pentru profesori: „BUNE PRACTICI ÎN EDUCAȚIA ANTREPRENORIALĂ”**

***Târgul firmelor de exercițiu: ,,Elevii de azi, antreprenorii de mâine”*** cuprinde următoarele 10 secţiuni:

• ,,Cel mai bun stand”

• ,,Cel mai bun catalog profesional”

• ,,Cele mai bune materiale promoționale”

• ,,Cea mai bună prezentare a firmei”

• ,,Cea mai bună pagină web”

• ,,Cel mai bun spot”

• ,,Cea mai profesională imagine a firmei”

• ,,Cele mai multe tranzacţii”

• ,,Cea mai reprezentativă mascotă”

• ,,Cea mai bună firmă participantă”

Din cele 10 secțiuni ale târgului, la 4 se poate participa și indirect (,,Cea mai bună pagină web”, ,,Cel mai bun spot publicitar”, ,,Cea mai profesională imagine a firmei”, ,,Cea mai bună prezentare a firmei”), iar celelalte 6 secțiuni sunt doar cu participare directă.

Criteriile de evaluare pentru fiecare secțiune a târgului, precum și condițiile de redactare a lucrărilor sesiunii de comunicări se regăsesc în Regulamenul concursului, atașat acestui mail.

**ETAPA JUDEȚEANĂ** se va organiza distinct, la nivelul fiecărui județ, după propriul calendar, în așa fel încât firmele calificate să se încadreze în perioada de înscriere la etapa națională **20 februarie - 15 martie 2025**

Participarea la etapa națională a târgului este condiționată de participarea și obținerea a cel puțin unui premiu (I, II sau III) la etapa județeană. Firmele participante la etapa națională trebuie să facă dovada participării la etapa județeană (adeverință de la ISJ semnată de Inspectorul de activități educative și trimisă până cel târziu în **15 martie** pe adresa de mail a concursului [ia\_atitudine@yahoo.com](mailto:ia_atitudine@yahoo.com)). În cazul în care, dintr-un județ există o singură firmă care dorește să participe la etapa națională a târgului și aceasta trebuie să obțină acordul ISJ din județul pe care îl reprezintă și să trimită adeverința la aceiași adresă de mail.

**ETAPA NAȚIONALĂ** va avea loc în perioada **10-11.04.2025** la Colegiul Național ,,Petru Rareș” Beclean, str. Obor, nr. 83, jud. Bistrița-Năsăud

**Înregistrarea participării la etapa națională**a *Târgului firmelor de exerciţiu ,,Elevii de azi, antreprenorii de mâine”* se face în perioada **20 februarie - 15 martie 2025** urmând doi pași:

**1)** Se completează cu MAJUSCULE ȘI DIACRITICE formularul online de înscriere pentru fiecare firmă participantă la târg. Formularul este disponibil [AICI](https://docs.google.com/forms/d/e/1FAIpQLSf79vywg5jaoOgMVUYbEEkrtDQSLVtW6qIGZF539uwZWoDiHA/viewform?pli=1)

 ( <https://docs.google.com/forms/d/e/1FAIpQLSf79vywg5jaoOgMVUYbEEkrtDQSLVtW6qIGZF539uwZWoDiHA/viewform?pli=1> )

**2)** Se trimite pe adresa de mail a proiectului ([ia\_atitudine@yahoo.com](https://www.blogger.com/blog/page/edit/6027074886156678528/5058329554747122057))  fișa de înscriere completată, semnată și ștampilată.

***Pentru evaluarea prezentărilor PPT, spoturilor, imaginii (siglă\_slogan) și site-ului, este necesară trimiterea materialelor pe cale electronică, până în data de 15 martie 2025, pe adresa de e-mail a proiectului:***[ia\_atitudine@yahoo.com](mailto:ia_atitudine@yahoo.com)

Evaluarea celorlalte secțiuni **se face la stand, în ziua desfășurării târgului**.

Mai multe informații găsiți în Regulamentul concursului, document atașat acestui mail împreună cu Fișa de înscriere și acordul de parteneriat, respectiv pe blogul proiectului:

[Activitate 3 - Târgul firmelor de exercițiu ”Elevii de azi, antreprenorii de mâine”](https://concursiaatitudine.blogspot.com/p/activitate-3-concurs-de-educatie.html)

Vă așteptăm cu drag!

Cu stimă,

echipa de proiect